Centenars de veïns i veïnes participen en la col·lecta solidària per Haití celebrada a Alaquàs
21/01/2010

# Centenars de veïns i veïnes participen en la col·lecta solidària per Haití celebrada a Alaquàs

*   21/01/2010
*   [Imprimir](#)
*   Compartir
*    https://www.alaquas.org/documento.asp?id\_do=11824

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11824%2F0&title=Ajuntament%20d%27Alaqu%C3%A0s.%20Premsa.Centenars%20de%20ve%C3%AFns%20i%20ve%C3%AFnes%20participen%20en%20la%20col%C2%B7lecta%20solid%C3%A0ria%20per%20Hait%C3%AD%20celebrada%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11824/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11824/21012010img_1637_Form_4.jpg)](https://www.alaquas.org/ficheros/documentos/2010/2/11824/21012010img_1637_Form_10.jpg "<a href='https://www.alaquas.org/ficheros/documentos/2010/2/11824/21012010img_1637_Form_10.jpg' target=_blank><i class='fa fa-external-link' aria-hidden='true'></i>.Centenars de veïns i veïnes participen en la col·lecta solidària per Haití celebrada a Alaquàs</a>")

La campanya continua fins el 8 de febrer a Alaquàs. L'Ajuntament d'Alaquàs, associacions, col·lectius i ciutadans i ciutadanes repetiran aquesta recollida de fons el proper dijous 28 de gener.

Els veïns i veïnes d'Alaquàs han participat massivament en la col·lecta solidària per Haití organitzada per l'Ajuntament d'Alaquàs i per associacions, col·lectius, ciutadans i ciutadanes d'Alaquàs sota la campanya "Alaquàs solidària amb Haití". Els diners recaptats es destinaran, a través de l'organització de Creu Roja, a col·laborar i ajudar a la població víctima del terratrémol.

Al llarg de tot el dia s'han instal·lat taules en punts clau de la ciutat com l'Ajuntament, el passatge Amadeo Aguilar Laborda, plaça de la Constitució i avinguda Blasco Ibáñez. Els col·laboradors en la campanya han recorregut també els carrers d'Alaquàs amb vidrioles on els interessats han pogut dipositar la seua ajuda.

L'Alcaldessa d'Alaquàs, Elvira García Campos, acompanyada de diverses regidores de l'Ajuntament, ha realitzat també un recorregut per les diferents taules per conèixer de primera mà l'estat de la col·lecta i animar els veïns i veïnes a solidaritzar-se amb un país que necessita d'una ajuda humanitària urgent.

Aquesta campanya continuarà a Alaquàs fins el 8 de febrer amb les urnes en els centres educatius d'Alaquàs, el Centre Social Benàger, l'Agrupació Comarcal d'Empresaris i l'Ajuntament d'Alaquàs. A més, el proper dijous 28 de gener es repetirà aquesta col·lecta amb la instal·lació de les quatre taules petitòries i el repartiment d'un total de 100 vidrioles per tota la població.

En la mateixa línia, l'Ajuntament d'Alaquàs aportarà a aquesta campanya una ajuda de 6.000 euros, i tots els regidors i regidores del Consistori entregaran les seues assignacions per la participació en el proper ple. A més, fins al dia 8 de febrer es podran realitzar ingressos en el compte corrent "Alaquàs solidària amb Haití" nombre: 3094-0035-73-2096812520, oberta a l'efecte en l'entitat col·laboradora Caja Campo.

La campanya conclourà el dia 10 de febrer amb un concert a càrrec de la Unió Musical d'Alaquàs. Les aportacions per l'entrada a l'actuació es destinaran també a la col·lecta solidària.